**ELŐTERJESZTÉS**

**Szombathely Megyei Jogú Város**

**Gazdasági és Városstratégiai Bizottságának**

**2017. február 20-i rendkívüli ülésére**

**Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára**

Szombathely Megyei Jogú Város Közgyűlése a 2017. február 2-i ülésén tárgyalta a „Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára” című előterjesztést. A Közgyűlés 13/2017.(II.2.) Kgy. sz. határozatában felhatalmazta a Gazdasági és Városstratégiai Bizottságot, hogy a módosítási javaslatoknak a Helyi Közösségi Fejlesztési Stratégiába történt beépítése után a Stratégiát, és a támogatási kérelem végső tartalmát jóváhagyja.

A Savaria Városfejlesztési Kft. a Stratégia módosítását elkészíttette. A módosítás szerint a 11-es Huszár úti laktanya altiszti épületében az ŐrvidékHáz térségi kulturális és közösségi civil központ kialakítása költségvetésének kivitelezésre vonatkozó része a korábbi 200 millió Ft-ról 430 millió Ft összegre emelkedett, ehhez kapcsolódik további 90 millió Ft ESZA típusú tevékenységekre. A kulcsprojekt összegének változása miatt a szükséges módosítások a Stratégiában átvezetésre kerültek.

Az előterjesztés mellékletét képező Helyi Közösségi Fejlesztési Stratégia csak elektronikusan kerül megküldésre. Elérhetősége: <http://www.szombathely.hu/kozgyules/e-bizottsag/>.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. február „ ”**

**/:Illés Károly:/**

**alpolgármester**

HATÁROZATI JAVASLAT

**…/2017. (II.20.) GVB. sz. határozat**

A Gazdasági és Városstratégiai Bizottság a 13/2017.(II.2.) Kgy. számú határozatban kapott felhatalmazás alapján a „Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára” című előterjesztést megtárgyalta, és a támogatási kérelem végső tartalmát az előterjesztés szerinti tartalommal elfogadja.

**Felelősök:** Illés Károly alpolgármester

Lendvai Ferenc, a Gazdasági és Városstratégiai Bizottság elnöke

(a végrehajtásért:

Dr. Ajkay Adrián, a Savaria Városfejlesztési Kft. vezetője

Szakály Szabolcs, a Városfejlesztési Kabinet vezetője)

**Határidő:** azonnal